Тогѡ́ бо ра́ди всю̀ тва́рь, и всѐ мірско́е устрое́ніе, я́коже нѣ́кое учи́лище, илѝ зерца́ло, предъ̑ ѻ́чи на́ши бг҃ъ положѝ, я́кѡ да уча́щеся, ѿ до́лнихъ восхо́димъ на вы̂шняя: а́ще же до́лнихъ не познава́емъ, то̀ ка́кѡ гѡ́рняя разумѣ́ти и́мамы; Ѿ ра́зума и позна́нія ражда́ется вѣ́ра, ѿ вѣ́ры же за́повѣдей бж҃іихъ хране́ніе, ѿ хране́нія же за́повѣдей бж҃іихъ упова́ніе на бг҃а, ѿ упова́нія же на бг҃а бж҃е́ственная любо́вь: се́й же умно́женнѣй бы́вшей, соверше́нное быва́етъ съ бг҃омъ соедине́ніе, и исполне́ніе зако́на и про̑ро́кѡвъ